
ABSTRACT. The report briefly dwells on the results from sa- 
ving excavations of «Kamshikova mogilla» settlement at Kaloyanovo 
in Plovdiv district. On the basis of the prehistorical material dis- 
covered it was found out that the dwelling had appeared and existed 
about the end of the middle neolit. It had been destroyed by a 
flood of the Village river and a settlement re-appeared on the same 
place in Ше Iron Age (VI—III с. В. C.). In the period of Roman 
rule a Thracian burial mound had been built in the northwe- 
stern part of Ше dwelling. 


През ноември 1969 г. проведохме спасителни разкопки на селищ- 
ната Камшикова могила при с. Калояново, Пловдивски окръг. Това се- 
лище е открито през 1946 г.!. Намира се на 1 км източно от селото. Възник- 
нало е до левия бряг на Селската река. Има диаметър при основата 40 м 
и височина 2 м. През 1957 г. то е разкопано от калояновци за пръстта му, 
която била използвана за торене на парниците на стопанската зеленчукова 
градина. Имаше опасност напълно да се заличи мястото на селището, без да 
остане от него никаква следа, тъй като управата на селското стопанство беше 
решила да заравни с булдозер мястото му, за да Го превърне в обработ- 
ваема земя. Това стана причина да доразкопаем незначителните останки 
от него, за да се установи времето, когато е възникнало и съществувало 
селището. По време на разкопките се оказа, че селището възникнало към 
края на средния неолит. Среднонеолитният културен пласт се състои от 
3 слоя и достига на височина 1,20 м. Над него следваше чакълесто-пе- 
съчлив слой, дебел 0,15 м, а над него — до 2 м височина, се издигаше 
пласт, наситен с младохалщатски материали. Изкопите, които направихме 
по средата на селището с посока изток--запад на ширина 10 ми дълбо- 
чина на места до | м, а така също и в северозападния сектор на селището 

(обр. 1), ни убедиха, че то е съществувало няколко столетия в края на сред- 
ния неолит. След това среднонеолитното селище било наводнено, вслед- 
ствие на което над него се образувал чакълесто-песъчлив слой. | 
През младохалщатската епоха на това място за втори път възниква 
и съществува селище. Това се установява от материалите, които изкопахме. 
Характерни за среднонеолитната култура в неолитното селище са 
калъпестият тип каменни оръдия, направени от тъмнопепеляви скали 
(обр. 2), кремъчни оръдия (обр. 3, 4), хромели, каменни бойни топки, 
едно шило (обр. 3,1) игла (обр. 3,2) и пищялка (обр. 3,3), направени от 
кости, 17 глинени прешлена, 6 глинени тежести с пашкулоподобна форма, 
много фрагменти от фино изработени, добре изпечени и излъскани глинени 
съдове, рисувани с бяла боя (обр. 4,1), части от червени глинени съдове 
със сферични тела (обр. 4,2), култови трикраки масички (обр. 4,3), груби 
глинени съдове с керемиденочервен цвят и крушовидни тела, разлати 
глинени съдове с канелюрени украси (обр. 4,4) и други предмети. Съдо- 

Обр. 1. Ски 

ца на могилата с разкопаното място 
Fig. 1. Esquisse ди tell 

Обр. 2. Части от каменни о 
Fig. 2. Plèces d'outils еп 

Обр. 4. Части OT глинени съдове . 
Fig. 4. Pièces de vases еп argite 


Обр. 5. Части |от глинени съдове Г 
Fig. 5. Plèces de vases еп argile | =. 


Обр. 6. Части от глинени съдове 
Fig. 6. Fragments de vasensenargile 


3 Известия на музеите от Южна България 

Обр. 7. Части от глинени съдове с украси 
Fig. 7. Fragments de vases еп argile avec ornements 


Обр. 8. Части OT глинени съдове с украси 
Fig. 8. Fragments de vases en argile avec ornement 

вете са с плоски или хлътнали дъна с прелези. Въишните страни на ня- 
кои от тях са рисувани с бяла боя. Орнаментът им е геометричен. Състои 
се от пресичащи се ленти, волути и други геометрични фигури (обр. 4,1). 
Заедно с тях се намират части от купи, кани и крушовидни глинени съ- 
дове, направени от непречистена глина. Те имат керемиденочервен цвят, 
плоски дъна и Хоризонтални устия. Външните им стени са украсени с 
вдлъбнатини, направени с пръсти и острия, или с ръбов орнамент. Много 
от фрагментите са на съдове с плоски дъна, сферични тела и 4 пъпчести 
дръжки с отвесни дупки (обр. 4,2) за превързване с конци и пренасяне на 
съда от едно място на друго и къси и тесни шии. Едни от тях са украсени 
с плоски пъпки или имат канелюрена украса. Подобни съдове са открити 
в праисторическото селище при с. Мулдава, Пловдивски окръг? селищ- 
ната могила Банята при с. Капитан Димитриево, Пазарджишки окръг, 3 


и другаде. 


Обр. 9. Части от сиви тракийски глинени съдове 
lig. 9. Fragments de vases Шгасез en argile grise 

Дъната на грубомоделираните и добре изпечени до червено глинени 
съдове са плоски. Едни от тях засичат стените на съда под тъп ъгъл, други 
са по-големи, отколкото повърхнината на съда в долния край, поради ко- 
ето отвън дъното на съда се свързва с околната му повърхнина посредством 
една моделирана с ръка извивка, а трети са с плоско одебелени до 3—4 см 
дъна и образуват ниски и плътни цилиндри. 

В сметта на среднонеолитното селище се намериха кости от свини, 
сърни, елени, говеда и черупки от речни миди. 

‚ Останките от младохалщатското селище лежаха над чакълесто-песъч- 
ливия слой. В тях открихме каменен чук с дупка, направен отсива скала, 
част OT бял каменен боздуган, на който е запазена част от дупката за дръж- 
ката, и фрагменти от черни и сиви тракийски глинени съдове. Черните гли - 
нени съдове са направени от непречистена глина, която има песъчинки. Te са 
с плоски дъна, биконични тела и хоризонтални или коси устия. Ония от 
тях, които имат дръжки, се извиват над устията на съдовете и образуват 
кръгло (обр. 5,3) или плоско напречно сечение (обр. 6,*) Други съдове са 
с пъпчести дръжки (обр. 6,1,3) или имат по две дръжки във форма на езици 
без или с вдлъбвания с пръст на края (обр. 6,?), а някои разлати съдове 
са с хоризонтални дръжки, чиято форма е триъгълна или луновидна. 
Между тях има съдове без украса. Други са украсени с ръбов орнамент 
с вдлъбвания от външната страна на устията (обр. 5,!) или по най-изпък- 
налата част на телата им. Заедно с тях се намират фрагменти от черни 
глинени съдове, които са украсени с канелюри, защриховани триъгъл- 
ници (обр. 7,2), квадрати и ромбове (обр. 7,1), вдлъбнати ленти (обр. 7,3), 
вдлъбнати с пръст, насечени с острия външни страни на устията на съдо- 
вете (обр. 8,4), дупки под устията (обр. 5,2) и щампов орнамент, състоящ 
се от вдлъбнати точки и центрирани окръжности (обр. 8,1), центрирани 
окръжности (обр. 8,3), единични или двойни меандри (обр. 8,2), каквито 
са открити в селищната могила Разкопаница при с. Маноле, Пловдивски 
окръг, Пшеничево, Старозагорски окръг,? и другаде. 

Другата категория фрагменти от глинени съдове от младохалщатското 
селище се отнасят към т. нар. сива тракийска керамика. Те са работени 
на грънчарско колело от фина пречистена глина и са добре излъскани и 
изпечени. Между тях се намират много части от сиви амфори с Хлътнали 
дъна, две високи дръжки и разширени устия, отнасящи се към VI—V в. 
пр. н. е. (обр. 9). Такъв вид амфора е открита в Пловдив, а части от по- 
добни амфори са изкопани от землищата на с. Дуванли," гр. Брезово, 
гр. Раковски,? Пловдивски окръг, и другаде. Заедно с амфорите се откри- 
ват части от фино изработени на грънчарско колело разлати глинени съ- 
дове с Хоризонтални дръжки и кани с високи дръжки, някои от които са 
украсени с вдлъбнати окръжности или излъскани с графит; отнасят се 
към V—IV в. пр. н. е. | | 

Голяма част от северозападния сектор на селището не беше разру- 
шена от селяните, тъй като се състоеше от обикновена пръст, разбъркана 
с чимове, копани от брега на реката, и с културни материали от средно- 
неолитното и халщатското селище. Това ни даде повод да го разкопаем и 
проучим. Оказа се, че има основа на надгробна могила, чиято пръст е 
взета от селището и брега на Селската река. Гробът бе изкопан в земята 
на дълбочина 40 см. Имаше дължина 2,50 м и ширина 1,40 м. Ориентиран 
е с дългата си страна от изток към запад. Кости от черепа на покойника 

се намериха в западния край на гроба. Погребението било извършено 
чрез изгаряне над самия гроб. Големите му размери ни карат да допуснем, 
че в него са погребани двама души, но за това няма никакви доказателства. 
В гроба имаше пепел, въглени, останки от изгорели човешки кости, части 
от стъклен балсамарий, части от прогнил железен меч, гвоздеи и една 
червена еднофитилна глинена лампичка. 

Тези данни, колкото и оскъдни да са, ще останат единствени за сели- 
щната Камшикова могила в м. Караорман при с. Калояново, на чието 
място е възникнало селище към края на средния неолит. Неговите памет- 
ници: отговарят на тия от среднонеолитното селище при с. Мулдава, Плов- · 
дивски окръг. Към края на тази възраст от неолита животът на хората в 
селището се прекратил вследствие наводнение на Селската река. Водите ута- 
ложват чакълесто-пясъчен слой над селището. Към VI в. пр. н. е. на не- 
говото място възниква друго селище, което съществувало до началото 
на ПТ в. пр. H, e., ав северозападния му сектор през късната античност 
е издигната тракийска надгробна могила. | 

LES FOUILLES DU TELL «КАМСНІКОУА MOGUILA» 
PRÈS DU VILLAGE DE КАГОУАМОУО 


РЕТАК РЕТЕУ 


Résumé 


Ai mois de novembre 1969, nous avons exécuté des fouilles de sauve- 
tage du tell «KamchikoVa товиПа» près du’Village de Kaloyanovo, дер. de 
Plovdiv. Durant les fouilles on constata, qu’à cette place, près da la rive 
gauche da Іа rivière du village, un habitat a surgi Vers la fin du néolithique 
moyen (fig. 1). П exista quelques siècles. Ceci est témoigné par les maté- 
riaux réprésentés sur les fig. 2 à 4. Ensuite l'habitat fut innondé par la 
гіуігёге du Village се qui causa son péril, au-dessus de lui зе déposa une 
couche de gravier sablonneux. 

Vers le VI siècle avant l’ére nouvelle, pour la seconde fois, un habitat 
surgit à cette même plase. On en a fouillé des piéces de monuments préhi 
storiques de l’époque hallstattienne tardive, quelques unes sont données 
sur les figures 5 à 9. Pendant l’antiquité tardive, dans la région nord-ouest de 
l'habitat, fut élevé un tumulus, dans lequel nous avons découvert un enter- 
rement par crémation. 


